《吴渔山为余仿营丘早雪图》
明代·程可则

渔山山人不出山，朅来燕市仍键关。含毫泼墨自怡悦，为我披豁开心颜。

鹅溪一幅营丘似，积素凝寒半江水。残条拂地冻欲僵，有客孤舟去如驶。

芦叶萧萧风乱飞，千山寒色兼斜晖。此翁掉头颇解事，天地已闭人当归。

不然访戴意亦适，岁寒兰芷应须惜。多谢山人冰雪心，挂帆好向罗浮宅。

作者简介：（1624—1673）明末清初广东南海人，字周量，一字湟溱，号石臞。少时从学于陈邦彦。入清，顺治九年会试第一，被排挤不得与殿试。十年后，试授中书。历兵部郎中、桂林知府。广交游，以诗文名世，与王士禛等交好。有《海日堂集》等。